It-Tnejn, 12 ta' Frar 2018. L-Isqof Franċiż Jacques Benoit-Gonnin tad-Djoċesi ta' Beauvais ddikjara l-fejqan ta' soru Kattolika, Bernardette Moriau (79), bħala mirakuluż. Kienet diżabbli għal kważi 40 sena. Dan kien is-70 miraklu kkonfirmat f'Lourdes u tħabbar eżatt fil-160 anniversarju tal-ewwel dehra tal-Madonna lil Santa Bernadette Soubirous. Fil-video ppubblikat fil-websajt tad-djoċesi, Sister Moriau ddikjarat li meta reġgħet lura d-dar wara pellegrinaġġ lejn Lourdes, hija semgħet vuċi tgħidilha biex tneħħi ċ-ċineg ta' sieqha. Immedjatament wara, hija setgħet timxi waħedha mill-ġdid. Sister Bernadette Moriau, imwielda fit-Tramuntana ta' Franza fl-1939, daħlet fil-kunvent ta' 19-il sena fil-Kongregazzjoni tal-Franġiskani u saret infermiera fl-1965. Fl-1966, fl-età ta' 27, hi ħasset uġigħ fid-dahar u xjatika u minkejja li sarulha erba' operazzjonijiet kirurġiċi ma setgħetx teżerċita bħala infermiera u timxi normalment. F'Lulju 2008, hija pparteċipat f'pellegrinaġġ għal Lourdes tad-djoċesi tagħha u rċeviet is-sagrament tal-morda. Meta rritornat fil Picardie, fil-11 ta' Lulju 2008, "hija bidet tħoss sensazzjoni mhux tas-soltu ta' rilassament u sħana fil-ġisem tagħha" u "tipperċepixxi bħala vuċi interna li titlobha biex tneħħi l-apparati kollha tagħha, kurpetti u splint ", skond il-komunikat tad-Djoċesi. Sister Moriau interrompiet t-trattamenti kollha tagħha dakinhar. Eżamijiet mediċi ġodda, esperti u tliet laqgħat kolleġjali f'Lourdes (2009, 2013 u 2016) ippermettew lill-'Bureau des constatations médicales' biex jaffermaw b'mod kolleġjali "in-natura imprevista, istantanja, kompluta, dejjiema u mhux spjegata tal-kura". F'Novembru 2016 f'Lourdes, fil-laqgħa annwali tiegħu, il-Kumitat Mediku Internazzjonali ta' Lourdes (CMIL) ikkonferma "il-fejqan mhux spjegat, fl-istat attwali tal-għarfien xjentifiku". "Biex nissogra ngħid li Alla intervjena bis-saħħa ta' miraklu fl-eżistenza ta' xi ħadd, hija xi ħaġa formidabbli, jiena konxju li qed naġixxi bħala isqof ta' Beauvais u li, fl-istess ħin, dan qed jimplika lil-Knisja fi Franza u fid-dinja ", hekk irreaġixxa mal-Agence France Presse l-Isqof Benoît-Gonnin. Fil-Oise, tliet mirakki kienu diġà ġew rikonoxxuti fl-1908 (Sister Josephine Marie, Aurélie Huprelle u Clémentine Malot). "Sister Bernadette Moriau issa qed tgħix ħajja perfettament normali, hija f'saħħitha ħafna u żżur hi stess lill-pazjenti regolarment," hekk stqar lill-AFP Dr Alessandro de Franciscis, il-15-il president tal-'Uffiċċju tal-Kostatazzjonijiet Mediċi ta' 'Lourdes' minn dakinhar li nħolqot din l-istituzzjoni xjentifika fl-1883. "Jiena l-Avukat tax-Xitan", stqarr il-pedjatra Naplitan, li għandu madwar 60 sena, u li fl-2009 kien l-ewwel li nvestiga il-fejqan ta' Sister Bernadette Moriau, bħala parti mill-proċess tar-rikonoxximent tal-mirakli. Sa tmiem is-sena 2016, mis-7,200 fejqan msemmija li seħħew f'Lourdes, 69 biss kienu ġew rikonoxxuti mill-Knisja bħala mirakli. Konferenza stampa hija skedata għat-Tlieta filgħodu f'Beauvais fil-preżenza tas-Sister Bernadette, l-Isqof ta 'Beauvais u l-President tal-Bureau of Medical Findings ta' Lourdes. Il-miraklu preċedenti seħħ f'Lourdes (id-69 wieħed), l-irkupru fl-1989 ta' vittma Taljana, bi pressjoni għolja serja, ġie rikonoxxut fl-2013.
Miraklu f'Lourdes fil-160 anniversarju tal-ewwel dehra